Ես առիթ եմ ունեցել տարբեր շփումների ժամանակ «Ես եմ» ծրագրի մասին զրուցել զինակոչիկների ու նրանց ծնողների հետ եւ եկել եմ այն եզրակացության, որ ծրագրում առկա որոշ դրույթներ վերանայման կարիք ունեն, որովհետեւ պատճառ են դառնում, որ շատ զինակոչիկներ հրաժարվեն «Ես եմ» ծրագրից: Օրինակ՝ զինծառայության ավարտին տրվող 5 միլիոն դրամ պատվո վճարի օգտագործման սահմանափակումները: Կան բազմաթիվ զինակոչիկներ, որոնք սովորելու ցանկություն չունեն, ապահովված են բնակարանով, ապրում են քաղաքներում ու գյուղատնտեսությամբ զբաղվել չեն կարող, մինչդեռ, սահմանված է, որ 5 միլիոն դրամը կարելի է օգտագործել միայն սուբսիդավորված հիպոթեքային վարկով բնակարան գնելու համար, որպես ուսման վարձ, նաեւ գյուղատնտեսական ֆերմա, բանջարանոցային տնտեսություն հիմնելու կամ գյուղտեխնիկա գնելու նպատակով: